Matolcsy nyaralni megy, amikor az IMF jön
A jövõ héten újraindulnak a két éve megszakadt egyeztetések az IMF-fel és az Európai Bizottsággal, de Matolcsy György nélkül, mert a nemzetgazdasági miniszter épp akkor tölti szabadságát.
Szabadságra megy Matolcsy György nemzetgazdasági miniszter épp akkor, amikor elindulnak a hivatalos tárgyalások az IMF-fel és az Európai Bizottsággal - tudta meg az [origo] több kormányzati forrástól. Szerdán délután megkérdeztük az NGM-et és a kormányszóvivõi irodát arról, hogy mikor tölti nyári szabadságát Matolcsy, csütörtök délig egyik helyrõl sem válaszoltak a kérdésünkre. (Cikkunk megjelenése után az NGM megerõsítette, hogy Matolcsy György július 16. és 25. között lesz szabadságon.)

Úgy tudjuk nem hivatalos forrásból, hogy a magyar gazdaságpolitika elsõ embere július 16-25. között lesz szabadságon. Az IMF és a bizottság tárgyalódelegációja épp 16-án, hétfõn érkezik Budapestre, és a menetrend szerint 17-én kezdõdne az elsõ megbeszélés a magyar féllel. A tárgyalás 25-én zárulna le, ahogyan errõl az IMF itt tartózkodó képviselõje a múlt héten nyilatkozott.

Matolcsy ugyan nincs benne a magyar tárgyalódelegációban (a háromfõs testületet Varga Mihály, az IMF-tárgyalásokért felelõs tárca nélküli miniszter vezeti, tag még Rogán Antal, a Fidesz frakcióvezetõje és Pleschinger Gyula, az NGM államtitkára), de a Valutaalap és a bizottság ilyen hosszú tárgyalásokon nem csak a tárgyalódelegációval szokott egyeztetni.

A szokás az, és vélhetõen most is így lesz, hogy felkeresnek sok intézményt, így külön elmennek a nemzetgazdasági minisztériumba és szakértõi szinten átrágják a makrogazdasági helyzetet, kivesézik a költségvetést, ellátogatnak a jegybankba, a Pénzügyi Szervezetek Állami Felügyeletéhez, találkoznak kereskedelmi banki szakértõkkel is. A nemzetgazdasági miniszterrel és a kormányfõvel is le szoktak ülni a tárgyalóasztalhoz, aligha alakulna ez másképp most. Különösen úgy, hogy szinte napra pontosan két éve szakadtak meg az akkori tárgyalások a három oldal között, és nyolc hónapot vett igénybe csak az, hogy a tavaly novemberi felkéréstõl eljusson a folyamat odáig, hogy az egyeztetések újrainduljanak.

Arról nincs információnk, hogy Orbán Viktor találkozik-e az Atanasziosz Arvanitisz és a Barbara Kauffmann vezette küldöttségekkel. A kormányfõ egy minapi interjúban elmondta, hogy lemerült, és két hét szabadságra megy. A kormányszóvivõi iroda kérdésünkre csak annyit válaszolt, hogy "Orbán Viktor miniszterelnök végzi a munkáját", és a nyári pihenésével kapcsolatban akkor fognak tájékoztatást adni, amikor a kormányfõ elmegy szabadságra.

Matolcsy nem ápol túl jó kapcsolatot az IMF-fel. A két évvel ezelõtti szakításkor, az utolsó tárgyaláson õ is - és Orbán is - ott volt. Az IMF-hez és a bizottsághoz való visszakéredzkedést az õ közleménye tartalmazta, de elõtte pár nappal a parlamentben még kritizálta a Valutaalapot. Azóta többször is érvelt a gyors IMF-tárgyalások ellen, a mai, a Heti Válaszban írt jegyzetében pedig újra szabadságharcról, küzdelemrõl értekezik.
Európai Bizottság IMF Atanasziosz Arvanitisz Barbara Kauffmann IMF-tárgyalás Matolcsy György